**Аналітычная даведка па выніках дзейнасці дзяржаўнай установы адукацыі"Шчэпіцкі дзіцячы сад Клецкага раёна" за 2019/2020 навучальны год**

 Дзіцячы сад разлічаны на 65 месц, па праекце тры групы. Рэжым работы – 10,5 гадзін. У 2019/20120навучальным годзе ў дзіцячым садзе працавала дзве групы, якія наведвала 29 выхаванцаў, (у 2018/2019 – 30 выхаванцаў, 2017/2018 – 28 выхаванцаў ).

 На працягу навучальнага года на бясплатнай аснове працавала група гульнявая пляцоўка. Яна была створана для дзяцей, якія не наведваюць дзіцячы сад. Новыя формы дашкольнай адукацыі дапамагаюць дзіцяці лёгка адаптавацца пры паступленні ў дзіцячы сад.

 Згодна штатнаму раскладу дзіцячы сад укамплектаваны педагагічнымі кадрамі на 100%. З вышэйшай адукацыяй – 67 % педагогаў, з сярэдняй спецыяльнай – 33 % педагогаў, з першай катэгорыяй – 1 педагог (загадчык), без катэгорыі – 2; прычыны: 1 – малады спецыяліст, 1 – адсутнічае адпаведная адукацыя.

 Здароўе дзіцяці ў дзіцячым садзе застаецца галоўнай каштоўнасцю. Важным паказчыкам пры вызначэнні ўзроўня работы дзіцячага сада з’яўляецца і ацэнка здароўя выхаванцаў. У 2019 годзе колькасць дзён прапушчаных адным выхаванцам павысілася і склала 2,1 дні *(2018 год-0,5; 2017 год– 1,5),* у параўнанні з раённым– 2,7. У 2019/2020 навучальным годзе колькасць выпадкаў захворванняў – 3 ,*(2018 год – 2 выпадкі, 2017 год – 4 выпадкі).* У летні аздараўленчы перыяд колькасць дзён прапушчаных адным выхаванцам павысілася і склала 1,1 дні (2019-0; 2018 -0). Павялічылася колькасць прастудных захворванняў, так як дзіцячы сад наведвалі выхавнцы 2-3 гадовага ўзросту, якія часта хварэлі. Гэта стала прычынай павелічэння пропускаў.

 Выхавальнікам дашкольнай адукацыі неабходна праводзіць індывідуальную, фізкультурна-аздараўленчую дзейнасць з выхаванцамі, якія часта хварэюць.

Вызначаны групы здароўя выхаванцаў спецыялістамі УЗ « Клецкая ЦРБ» -больш за ўсё дзяцей з другой групай здароўя . У 2019/2020 у дзіцячы сад залічан выхаванец з IV групай здароўя (2018-0, 2017 -0).

|  |  |  |
| --- | --- | --- |
| Навучальны год | Усягодзяцей | Групыздароўя |
| 1 | 2  | 3 | 4  |
| 2019/2020 | 29 | 2(7,0%) | 22(76,0%) | 4(14 %) | 1 (3,0 % ) |
| 2018/2019 | 30 | 3(7,2%) | 23(83,3%) | 4(9,5%) | 0 |
| 2017/2018 | 24 | 3(12,5%) | 20(83,3%) | 1(4,1%) | 0 |

 Вялікая ўвага ў мінулым навучальным годзе ўдзялялася пытанням выканання тэхнікі бяспекі , недапушчальнасці няшчасных выпадкаў і траўматызму. На працягу навучальнага году былі арганізаваны тэматычныя тыдні “ Бяспека дарожнага руху”, “ Тыдзень бяспекі” , “ Тыдзень Пешаход”.

 Пытанні забеспячэння бяспечнасці выхаванцаў у дзіцячым садзе разглядваліся на бацькоўскіх сходах, актуалізаваны праз размяшчэнне інфармацыйнага матэрыяла па дадзенай тэме на сайце дзіцячага сада у раздзеле “ Здаровы лад жыцця” і на стэндах “ Для вас,бацькі” у рознаўзроставых групах. У летні аздараўленчы перыяд ліквіданы недахопы па забеспячэнню санітарна-тэхнічнага стану памяшканняў і абсталявання. Выпадкаў траўматызму ў дзіцячым садзе не зарэгістравана.

 Рацыянальнае харчаванне - важная крыніца здаровага ладу жыцця. Арганізацыя якога ў дашкольнай установе адбываецца ў адпаведнасці з нарматыўнымі дакументамі, на падставе прыкладнага10-дзённага меню, арганізаваны электронны варыянт напісання меню, створана праграма вытворчага кантролю. На працягу года праводзілася С-вітамінізацыя блюд.

Для павышэння якасці харчавання перавага ў летні аздараўленчы перыяд аддавалася свежай агародніне і садавіне. Інфармацыю аб арганізацыі харчавання бацькі атрымоўвалі на бацькоўскіх сходах, у час гутарак з выхавальнікамі дашкольнай адукацыі. Для законных прадстаўнікоў выхаванцаў на стэндах размяшчалася інфармацыя аб харчаванні , ствараліся буклеты, памяткі. Аналіз стану арганізацыі харчавання ў дашкольнай установе паказвае, што сярэдні працэнт выканання норм харчавання за 2019 год склаў 94,7% (2018 – 89,2%) раённы паказчык – 92,0%.

 Аднак, выкананне норм у межах 100% перашкодзіў недахоп некаторых прадуктаў харчавання – солі (66-84%), сахара (60-71%), лімоннай кіслаты (32-50%).

Аналіз арганізацыі харчавання паказаў, што недастаткова праходзіць праца педагогаў па фарміраванню культурна-гігіенічных навыкаў у выхаванцаў, правілах паводзін за сталом.

На працягу года калектыў працаваў над развіццём мовы выхаванцаў сродкамі гульнявой дзейнасці. Рэалізацыя пастаўленай задачы на працягу навучальнага года выконвалася праз розныя формы метадычнай работы: кансультацыі “Фарміраванне слоўніка выхаванцаў у раннім і старэйшым узросце”, “Размаўляем правільна”, семінар-практыкум “Знойдзем час для гульні”,адкрыты прагляд занятка па адукацыйнай вобласці “Развіццё маўлення і культура маўленчых зносін” з выкарыстаннем гульнявых практыкаванняў. Былі праведзены кніжныя выставы для бацькоў ”Жыву ў Беларусі, тым і ганаруся”,”Дыдактычныя гульні па развіццю мовы”. Усё гэта садзейнічала павышэнню ўзроўню ведаў педагогаў у выкарыстанні сродкаў і метадаў работы з выхаванцамі па развіццю звязнай мовы дзяцей, папаўненню груп развіваючымі гульнямі.

На нарадах пры загадчыку заслухоўваліся ” Арганізацыя і правядзенне ранішняй гімнастык ”,”Арганізацыя харчавання і стан пажарнай бяспекі “,” Стварэнне бяспечныхумоў у групавых пакоях.”

Планаванне адукацыйна працэсу ў групах будавалася на аснове вучэбнай праграмы дашкольнай адукацыі.

Пры распрацоўцы спецыяльна арганізаванай дзейнасці выкарыстоўваліся выданні (вучэбныя дапаможнікі, вучэбная літаратура), афіцыйна зацверджаная або дапушчаная Міністэрствам адукацыі Рэспублікі Беларусь. Для павышэння навукова-тэарэтычнага ўзроўня педагогаў метадычны кабінет дзіцячага сада папаўняўся нагляднымі дапаможнікамі па адукацыйных абласцях “Элементарныя матэматычныя ўяўленні”, “Дзіця і грамадства”,”Развіццё маўлення і культура маўленчых зносін “, навінкамі метадычнай літаратуры. Працэнт забяспечанасці праграмна-метадычнымі і вучэбнымі дапаможнікамі складае 80,5 % (*2019 год - 89,9%, 2018 год-80,7 %),* раённы паказчык- 86 %.

Адным з паказчыкаў работы дзіцячага сада з’яўляецца ўзровень падрыхтаванасці выхаванцаў старэйшага ўзросту да навучання ва ўстанове агульнай сярэдняй адукацыі. Выхаванцы старэйшага ўзросту паказалі добрыя веды ў парадкавым і колькасным лічэнні, адрозніванні і называнні геаметрычных фігур (78 %), уменні вызначаць колькасць складоў у слове (80 %), колькасць гукаў (57 %), вызначаць галосныя і зычныя гукі (54 %), падбіраць словы па зададзенаму гуку (50 %).

Адпаведнасць прадметна-развіваючага асяроддзя Пераліку сродкаў выхавання і навучання складае 77,8 % (*2019 навучальны год – 78,5 %),* раённы паказчык – 86,6 %. Аснашчанасць надворным абсталяваннем у адпаведнасці з Пералікам – 50,5 %. Неабходна працягваць работу па папаўненню пляцовак надворным абсталяваннем, групавых памяшканняў - гульнявым абсталяваннем, цацкамі.

Працэнт ахопу дзяцей ад 4 да 6 гадоў дадатковымі платнымі паслугамі ў 2019/2020 годзе склаў 100% (*2018/2019 год – 100% дзяцей).*

Станоўчыя вынікі працы ў гуртку паказалі ўсе выхаванцаў .Аналіз дзейнасці гуртка “Танцуем разам “паказаў, што дзеці сталі больш артыстычнымі.

Важнай задачай у рабоце дзіцячага сада з’яўляецца ўзаемадзеянне з сем’ямі выхаванцаў, накіраванае на станаўленне партнёрскіх адносін. Праведзеныя з законнымі прадстаўнікамі кансультацыі «Парады для бацькоў, першы раз у першы клас, «Бяспека дарожнага руху» садзейнічалі ўзаемадзеянню педагогаў і законных прадстаўнікоў у пытаннях выхавання дзіцяці, падрыхтаванасці дзяцей да навучання ў школе.

 Сумесная дзейнасць бацькоў і дзяцей “Восеньскія фантазіі ”, “Калядны анёл”, сумесная выстава малюнкаў “Мая матуля”, удзел у раённым аглядзе-конкурсе “Лепшае групавое памяшканне” спрыяла ўзаемадзеянню дзіцячага сада і сям'і, як працэсу двухбаковаму: з аднаго боку – гэта “Дзіцячы сад – сям'я" – працэс накіраваны на тое, каб аптымізаваць ўплыў сям'і на дзіця праз павышэнне педагагічнай культуры бацькоў, аказання ім дапамогі; з іншага боку – гэта “Сям'я – дзіцячы сад”– працэс уключэння бацькоў у адукацыйны працэс дзіцячага сада.

У рамках пераемнасці дзіцячага сада і дзяржаўнай ўстановы адукацыі “Даматканавіцкая сярэдняя школа Клецкага раёна”правядзенне бацькоўскага сходу на тэму “ Ваша дзяця ідзе у школу” садзейнічала распрацоўцы практычных парад па падрыхтоўцы дзяцей да школы.

У2019/2020 навучальным годзе была праведзена работа па ўмацаванні, захаванні і прымнажэнні матэрыяльна-тэхнічнай базы дзіцячага сада. Праведзены нарады пры загадчыку і сход працоўнага калектыву, на якіх абмяркоўваліся задачы на новы навучальны год, падводзіліся вынікі мінулага года, арганізацыя рацыянальнага харчавання дзяцей;падрыхтоўка і правядзенне летняй аздараўленчай работы;азнаямленне з інструктыўным і метадычным матэрыялам.

Неабходна адзначыць, што на якасць арганізацыі адукацыйнага працэсу вялікую ролю адыгрывае матэрыяльна-тэхнічнае становішча дзіцячага сада, таму дзейнасць адміністрацыі была накіравана на стварэнне неабходных умоў. Матэрыяльная база папаўнялася за кошт дзейнасці спонсарскай дапамогі, выанання платных паслуг, збору и здачы макулатуры .

 За кошт спонсарскай дапамогі калгаса “АГРА- Шчэпічы “набыта фарба і будаўнічыя матэрыялы для правядзення касметычнага рамонту. Набыт гульнявы комплекс на гульнявую пляцоўку.

Колькасць сродкаў, накіраваных на ўзмацненне матэрыяльна-тэхнічнай базы - 950 рублёў 00 капеек , даходы ад пазабюджэтнай дзейнасці склалі-750 рублёў 30 капеек.

Разам з тым для забеспячэння камфортных умоў на наступны навучальны год неабходна набыць гульнявую мэблю ў рознаўзроставую групу.

Зыходзячы з аналізу работы за мінулы навучальны год, улічваючы праблемы пры развіцці звязнага маўлення выхаванцаў сродкамі гульнявой дзейнасці, калектыў вызначыў у 2020/2021 працягваць працу над задачай па развіцці звязнага маўлення дзяцей праз выкарыстанне ў адукацыйным працэсе гульнёвай дзейнасці.

Загадчык А.М.Бандарэнка